PRIJEDLOG IZMJENA I DOPUNA 
PLANA

Na temelju članka 39. stavak 1. Zakona o pomorskom dobru i morskim lukama (“Narodne novine”, broj 83/23) i članka 57. Statuta Općine Funtana-Fontane ("Službeni glasnik Općine Funtana”, broj 2/13, 4/15, 5/18, 3/21 i 2/23), Općinski načelnik Općine Funtana-Fontane, dana 27. kolovoza 2024. godine, donosi sljedeći

P R I J E D L O G 
IZMJENA I DOPUNA PLANA UPRAVLJANJA
POMORSKIM DOBROM NA PODRUČJU OPĆINE FUNTANA-FONTANE ZA RAZDOBLJE OD 2024. – 2028. GODINE


Članak 1.
U članku 13. Plana upravljanja pomorskim dobrom na području Općine Funtana-Fontane za razdoblje od 2024. godine do 2028. godine („Službeni glasnik Općine Funtana“, broj 3/24 - dalje u tekstu: Plan) dodaju se stavci 4 i 5 koji glase:

„Ponuditelji su dužni kao sredstvo osiguranja za ozbiljnost ponude dostaviti zadužnicu ovjerenu od javnog bilježnika, ispunjenu na minimalno 10% početnog iznosa za dozvolu na pomorskom dobru za koju podnose zahtjev.
Ponuditelji su također dužni dostaviti izjavu ovjerenu kod javnog bilježnika, kojom se daje suglasnost pomorskom redaru Općine Funtana-Fontane za bespovratno oduzimanje i odvoz na deponij svih predmeta i stvari bez provedenog upravnog postupka:
· ukoliko se nalaze izvan odobrene lokacije, 
· ako se predmeti i stvari nalaze na lokaciji nakon isteka ili ukidanja dozvole na pomorskom dobru, 
· ako se na lokaciji dozvole nalaze predmeti i stvari te ukoliko se na lokaciji postavljaju predmeti koje nisu odobrene dozvolom na pomorskom dobru“.

Članak 2.
U članku 15. stavak 2. Plana dodaju se točke 3 i 4. koje glase:

„ 3. redovito održavati i čistiti pomorsko dobro na kojem se izdaje dozvola
  4. ostavljati slobodni pojasa od minimalno 2 metra od crte srednjih viših visokih voda mjereno vodoravno”

Članak 3.
Na Prijedlog ovih Izmjena i dopuna Plana, zatražit će se prethodna suglasnost tijela nadležnog za prostorno planiranje i gradnju. 
Ove Izmjene i dopune Plana dostavljaju se nadležnom tijelu Istarske županije i nadležnoj lučkoj kapetaniji radi dobivanja suglasnosti. Po dobivenim suglasnostima, Izmjene i dopune Plana objaviti će se u „Službenom glasniku Općine Funtana“, mrežnim stranicama i oglasnoj ploči Općine. 
Ove Izmjene i dopune Plana stupaju na snagu osmog dana od dana objave u „Službenom glasniku Općine Funtana“.

Prilozi:
Prilog 1 – izmjene i dopune grafičkog prikaza
Prilog 2 – izmjene i dopune tabelarnog prikaza

